SQ ฟื้นตัวบวกแรง 4% โบรกฯชี้ราคาตอบรับข่าวลบไปมากแล้ว-งบฯโดดเด่นใน H2/61
SQ ฟื้นตัวบวกแรง 4% โบรกฯชี้ราคาตอบรับข่าวลบไปมากแล้ว-งบฯโดดเด่นใน H2/61 โดย ณ เวลา 11.22 น. อยู่ที่ระดับ 3.62 บาท บวก 0.14 บาท หรือ 4.02% ด้วยมูลค่าซื้อขาย 28.36 ล้านบาท
9 เม.ย. 2561

ผู้สื่อข่าวรายงานว่า บริษัท สหกลอิควิปเมนท์ จำกัด (มหาชน) หรือ SQ ณ เวลา 11.22 น. อยู่ที่ระดับ 3.62 บาท บวก 0.14 บาท หรือ 4.02% ด้วยมูลค่าซื้อขาย 28.36 ล้านบาท ราคาหุ้นฟื้นตัวหลังเป็นขาลงมานาน และโบรกฯชี้ราคาหุ้นตอบรับข่าวลบไปมากแล้ว

บล.เมย์แบงก์ กิมเอ็ง ระบุในบทวิเคราะห์วันนี้(6 เม.ย.) ว่า SQ โครงการแม่เมาะ 8 ใช้เวลาเปลี่ยนแนวสายพานใหม่ 2 เดือน  แต่ทาง SQ ก็ได้งานมาชดเชยช่วยบรรเทาผลกระทบ  คาดแนวโน้มผลประกอบการไตรมาส 1 จะอยู่ในระดับต่ำ  โดยดีขึ้นบ้างในไตรมาส  2  ซึ่งจะโดดเด่นในครึ่งปีหลัง  ปรับลดประมาณการลง  ทำให้ราคาเป้าหมายลดลงเหลือ 6 บาท จากเดิม 6.5 บาท  ราคาหุ้นปัจจุบันทรุดหนัก ลงมาตอบรับในด้านลบแล้ว  ปัจจุบันซื้อขาย P/E ปีนี้ และ ปีหน้าต่ำเพียง 10.3 เท่า และ 6.8 เท่า  คงแนะนำ ซื้อ แต่คาดราคาหุ้นจะยังซบเซาจากกำไรครึ่งปีแรกจะไม่ดี